**Ministru kabineta noteikumu “Grozījumi Ministru kabineta 2016. gada 12. jūlija noteikumos Nr. 456 “Patvēruma meklētāju reģistra noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Grozījumi Ministru kabineta 2016.gada 12.jūlija noteikumos Nr.456 “Patvēruma meklētāju reģistra noteikumi”” (turpmāk – Projekts) ir izstrādāts, lai nodrošinātu efektīvu atbalstu patvēruma procedūrai, pārejot uz lietas materiālu virzību un izskatīšanu elektroniskajā vidē, kā arī noteiktu paplašināto ziņu apjomu, kas Patvēruma meklētāju reģistrā (turpmāk – Reģistrs) tiek uzkrāts pēc funkcionalitāšu paplašināšanas, tādejādi aptverot visus patvēruma procedūras posmus. Projekts stājas spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Patvēruma likuma 5.panta ceturtā daļa, Ministru kabineta 2019. gada 7.maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 198.2. un 198.3. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 1998.gada, kad Latvijas Republikā sāka īstenot patvēruma procedūru, tās nodrošināšanai sākotnēji tika izmantotas dažādas lokāla rakstura sistēmas, kas nenodrošināja vienotu patvēruma meklētāju uzskaiti un informāciju par lietu virzību patvēruma procedūrā, tādēļ tika izveidots Reģistrs un tajā iekļaujamo ziņu apjomu noteica 2014.gada 1.jūlijā pieņemtie Ministru kabineta noteikumi Nr.356 “Patvēruma meklētāju reģistra noteikumi”, bet 2016. gada 12. jūlijā tika pieņemti Ministru kabineta noteikumi Nr. 456 “Patvēruma meklētāju reģistra noteikumi”.Praksē ir konstatēts, ka esošais Reģistra risinājums tomēr nespēj nodrošināt pietiekami efektīvu atbalstu patvēruma procedūras virzībai, jo:- nav nodrošināta vienota un operatīva informācijas apmaiņa elektroniskajā vidē starp patvēruma procedūrā iesaistītajām institūcijām par patvēruma pieprasīšanas faktu un sekojošajiem lietas virzības posmiem, lai iesaistītās institūcijas nekavējoši varētu uzsākt tālākās procesuālās darbības atbilstoši Patvēruma likumā noteiktajam;- vienas un tās pašas ziņas par patvēruma meklētāju tiek vairākkārtīgi iekļautas un manuāli aktualizētas dažādās lokālās informācijas sistēmās; - pavadvēstuļu un pievienoto dokumentu pārsūtīšana starp iesaistītajām institūcijām ir darbietilpīga un laikietilpīga;- nav nodrošināta iespēja Reģistrā ievadīt un uzkrāt visu nepieciešamo informāciju statistikas datu atlasei atbilstoši Apvienoto Nāciju Organizācijas Augstā komisāra bēgļu jautājumos (UNHCR), Eiropas Savienības Statistikas biroja (Eurostat), kā arī Eiropas Patvēruma atbalsta biroja (EASO) un Eiropas Robežu un krasta apsardzes aģentūras (FRONTEX) prasībām;- nav iespējas veikt elektronisku lietas materiālu apmaiņu starp Valsts robežsardzi un Pilsonības un migrācijas lietu pārvaldi, kā arī starp Pilsonības un migrācijas lietu pārvaldi un Administratīvo rajona tiesu par pārsūdzētajiem iestādes lēmumiem;- Reģistrā esošie datu lauki par izmitināšanas jautājumiem neatspoguļo visus patvēruma meklētāju izmitināšanas veidus un aktuālās personas uzturēšanās vietas adreses, kā arī nenodrošina iespēju atlasīt nepieciešamo statistisko informāciju par izmitināšanas veidiem un termiņiem;- ir mainījies normatīvais regulējums attiecībā uz finansiālo atbalstu starptautisko aizsardzību saņēmušajām personām, tādēļ Reģistrā esošie datu lauki nenodrošina iespēju iekļaut šo informāciju. Ņemot vērā minēto un Ministru kabineta 2019. gada 7. maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 198.2. un 198.3.apakšpunktā noteikto uzdevumu izveidot Latvijas interesēm atbilstošu, līdzsvarotu un kontrolējamu ārzemnieku ieceļošanas sistēmu, nodrošinot nepieciešamās izmaiņas ar ārzemnieku ieceļošanu un uzturēšanos Latvijā saistītajos normatīvajos aktos, kā arī pilnveidot normatīvo regulējumu un īstenot Eiropas Savienības fonda projektus, lai nodrošinātu, ka vienas un tās pašas ziņas par ārvalstnieku netiek vairākkārtīgi iekļautas un manuāli aktualizētas dažādās valsts informācijas sistēmās un, lai ārvalstnieku datu aktualizēšana notiktu centralizēti, kā arī, ņemot vērā Eiropas Savienības Patvēruma, migrācijas un integrācijas fonda 2014.-2020.gada programmas projekta “Migrācijas un patvēruma atbalstošo informācijas sistēmu un saistīto procesu pilnveidošana un attīstība” ietvaros veikto Reģistra pilnveidi, ar nolūku izveidot vienotu datu apstrādes procesu elektroniskajā vidē patvēruma procedūrā, ir sagatavots šis Projekts.Projektā ietvertais regulējums nodrošinās:- centralizētu datu ievadīšanu un aktualizēšanu par patvēruma meklētājiem, kā arī vienotu patvēruma meklētāju uzskaiti;- centralizētu, vienotu un nekavējošu elektronisku informācijas apmaiņu starp patvēruma procedūrā iesaistītajām institūcijām par patvēruma pieprasīšanas faktu un tālākajiem patvēruma procedūras posmiem katra patvēruma meklētāja lietā;- virzību uz lietu izskatīšanu elektroniskajā vidē; - noteiks Reģistra pilnveides rezultātā paplašināto iekļaujamo datu apjomu.Projektā, ievērojot Patvēruma likumā noteiktos nosacījumus starptautiskās aizsardzības piešķiršanai, patvēruma meklētāja iesnieguma par bēgļa vai alternatīvā statusa piešķiršanu (turpmāk – iesniegums) izskatīšanas procedūru, kā arī kompetentās iestādes un to darbību jomu, proti:- saskaņā ar Patvēruma likuma 6.pantu Valsts robežsardze pieņem iesniegumu un veic turpmākās darbības atbilstoši Patvēruma likuma 7.pantā noteiktajam – reģistrē iesniegumu; noņem katra vismaz 14 gadus veca patvēruma meklētāja pirkstu nospiedumus, lai pārbaudītu viņa identitāti, ievadot tos pirkstu nospiedumu salīdzināšanas sistēmā – Eurodac Centrālajā sistēmā (turpmāk – Eurodac), kas ir izveidota ar Eiropas Parlamenta un Padomes Regulu (ES) Nr. 603/2013 (2013. gada 26. jūnijs) par pirkstu nospiedumu salīdzināšanas sistēmas Eurodac izveidi, un efektīvi piemērotu Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm, un par dalībvalstu tiesībaizsardzības iestāžu un Eiropola pieprasījumiem veikt salīdzināšanu ar Eurodac datiem tiesībaizsardzības nolūkos, un ar kuru groza Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (pārstrādāta versija); identificē patvēruma meklētāju un noskaidro viņa valstspiederību; izvērtē, vai patvēruma meklētājam ir īpašas uzņemšanas vai procesuālās vajadzības; informē patvēruma meklētāju par viņa tiesībām un pienākumiem procedūras laikā; savukārt, ja iesniegumu iesniegusi nepilngadīga persona bez pavadības – kopā ar citām iesaistītajām institūcijām veic pasākumus, lai meklētu nepilngadīgās personas ģimenes locekļus un noskaidro, kādas ir šīs personas iespējas atgriezties ģimenē, kā arī informē bāriņtiesu par nepieciešamību lemt par aizbildņa iecelšanu nepilngadīgai personai bez pavadības; saskaņā ar Patvēruma likuma 23. pantu veic pārrunas ar patvēruma meklētāju, lai iegūtu informāciju, kas nepieciešama tās dalībvalsts noteikšanai, kura būs atbildīga par iesnieguma izskatīšanu saskaņā ar Eiropas Parlamenta un Padomes regulas (ES) Nr.604/2013 (2013. gada 26.jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm (turpmāk – Dublinas regula) nosacījumiem; veic sākotnējo interviju ar patvēruma meklētāju, lai iegūtu informāciju par viņa individuālo situāciju un apstākļiem, kas nepieciešami, lai pieņemtu lēmumu par iesnieguma pieņemšanu izskatīšanai vai atstāšanu bez izskatīšanas, un pamatinformāciju par starptautiskās aizsardzības pieprasīšanas motīviem un norāda, vai patvēruma meklētājam ir īpašas procesuālās vai uzņemšanas vajadzības, fiksējot patvēruma meklētāja sākotnējo interviju protokolā un ar tehniskiem līdzekļiem; saskaņā ar Patvēruma likuma 8.pantu izsniedz patvēruma meklētāja personas dokumentu; kā arī atbilstoši Patvēruma likuma 13., 21. un 22.pantā noteiktajam nepieciešamības gadījumā piemēro ierobežojošus pasākumus un nodrošina patvēruma meklētāja izmitināšanu aizturēšanas laikā;- Pilsonības un migrācijas lietu pārvalde saskaņā ar Patvēruma likuma 5.panta ceturto daļu uztur un aktualizē Reģistru, lai nodrošinātu patvēruma meklētāju uzskaiti un patvēruma procedūras virzību; pieņem lēmumu, ņemot vērā Valsts robežsardzes iegūto informāciju, par iesnieguma pieņemšanu vai nepieņemšanu izskatīšanai atbilstoši Patvēruma likuma 28.panta pirmajā daļā noteiktajam; lemj par Dublinas regulas nosacījumu piemērošanu; izvērtē, vai nepastāv Patvēruma likuma 45. 46. un 47.pantā noteiktie gadījumi, kad bēgļa vai alternatīvo statusu nepiešķir; atbilstoši Patvēruma likuma 24. un 25.pantā noteiktajam veic personisko interviju ar patvēruma meklētāju, lai noskaidrotu Patvēruma likuma 37. - 44.pantā noteiktos starptautiskās aizsardzības piešķiršanas pamatus; pieņem lēmumu par bēgļa vai alternatīvā statusa piešķiršanu vai atteikumu to piešķirt, nodrošina patvēruma meklētāju izmitināšanu; −  tādējādi ir iekļauts regulējums, kas nosaka, ka Reģistrā tiek iekļautas ziņas par patvēruma meklētāja personas datiem; ziņas, kas iegūtas, veicot pārrunas un sākotnējo interviju ar patvēruma meklētāju, lai konstatētu, vai Latvija ir atbildīga par patvēruma iesnieguma izskatīšanu, kā arī izvērtētu, vai ir pamats pieņemt iesniegumu izskatīšanā un sagatavotos personiskajai intervijai ar patvēruma meklētāju, kuras mērķis, savukārt, ir konstatēt, vai lietā pastāv Patvēruma likuma 37. - 44.pantā noteiktie nosacījumi starptautiskās aizsardzības piešķiršanai; ziņas par nepilngadīgas personas bez pavadības pārstāvi vai aizbildni; ziņas par iesniegumu un lēmumiem attiecībā uz patvēruma meklētāju aizturēšanu vai atbrīvošanu, šo lēmumu apstrīdēšanu un pārsūdzēšanu; patvēruma meklētāja izmitināšanu (arī aizturēšanas gadījumā vai gadījumā, kad pēc patvēruma iesnieguma iesniegšanas persona neuzturas Patvēruma meklētāju izmitināšanas centrā, norādot citu uzturēšanās adresi) un piešķirto palīdzību, tai skaitā, par vienreizējā finansiālā atbalsta izmaksu; kā arī ziņas par patvēruma meklētāja personas dokumentu, tā izsniegšanu vai anulēšanu, ņemot vērā, ka izsniegšana tiek nodrošināta ar Reģistra funkcionalitāti.Noteikumu projekta 1.punktā norādītās ziņas, kas ir minētas 5.1.1. un 5.1.3. - 5.1.7. apakšpunktā, Reģistrā iekļauj par katru no patvēruma meklētājiem, savukārt 5.1.2. un 5.1.8. apakšpunktā minētās ziņas - par katru no patvēruma meklētājiem, ar kuru tiek veikta sākotnējā intervija un pārrunas. Ņemot vērā, ka patvēruma procedūrā ir būtiski noskaidrot patvēruma meklētāja identitāti, uzturēšanos drošās trešajās valstīs, aizsardzības iespējas izcelsmes valstī, viņa personīgo pieredzi un pret viņu vērsto vajāšanu vai smago kaitējumu, kas ir izšķirīgi lēmuma par starptautiskās aizsardzības piešķiršanu vai atteikumu to piešķirt, sākotnējā intervijā un pārrunās tiek uzdoti jautājumi un līdz ar to Projektā ir noteikts, ka Reģistrā (papildus jau šobrīd norādītajām) tiek iekļautas arī ziņas par patvēruma meklētāja rīcībspēju, ziņas par bērniem, kuri Latvijā ieradušies kopā ar patvēruma meklētāju, ģimenes stāvokli, laulāto, bērniem, kuri Latvijas Republikā nav ieradušies kopā ar patvēruma meklētāju, ziņas par vecākiem, brāļiem, māsām, par radiniekiem, kuri dzīvo Latvijas Republikā vai kādā citā Eiropas Savienības dalībvalstī vai asociētajā valstī, ziņas par darba pieredzi, ziņas par karaklausību, politisko darbību, sodāmību, aizturēšanu vai turēšanu aizdomās par noziedzīga nodarījuma izdarīšanu, pastāvīgajām dzīvesvietām pēdējo piecu gadu laikā, ceļošanu ārpus savas izcelsmes vai mītnes valsts pēdējos piecos gados, patvēruma iesniegumiem citās valstīs, deportācijām, izraidīšanām un ieceļošanas liegumiem citās valstīs, ziņas par ceļošanas maršrutu no mītnes valsts līdz Latvijas Republikai, par personām, ar kurām kopā ieceļoja Latvijas Republikā, kā arī par ceļošanas galamērķi, ja tā nebija Latvijas Republika, ziņas par personu apliecinošiem vai ceļošanasdokumentiem, tai skaitā, par dokumentiem ar redzamām viltojuma pazīmēm, kas uzrādīti, ieceļojot Latvijas Republikā, ziņas par citiem pie patvēruma meklētāja atrastajiem dokumentiem. Lai gan atbilstoši [Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula)](https://eur-lex.europa.eu/legal-content/LV/TXT/?uri=CELEX%3A32016R0679) 9.panta 1.punktā noteiktajam ir aizliegta tādu personas datu apstrāde, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju, vienlaikus šīs regulas 9. panta 2. punkta “b” apakšpunktā ir norādīts, ka aizliegums personas datu apstrādei nav piemērojams, ja apstrāde ir vajadzīga, lai realizētu pārziņa pienākumus un īstenotu pārziņa vai datu subjekta konkrētās tiesības nodarbinātības, sociālā apdrošinājuma vai sociālās aizsardzības tiesību jomā [..], paredzot piemērotas garantijas datu subjekta pamattiesībām un interesēm.  Tāpat Vispārīgās datu aizsardzības regulas 6.panta 1. punktā noteikts, ka apstrāde ir likumīga tikai tad, ja ir piemērojams kāds no šajā pantā minētajiem pamatojumiem – kur “e” apakšpunktā noteikts, ka apstrāde ir likumīga tad, ja tā ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras. Saskaņā ar Vispārīgās datu aizsardzības regulas 39. apsvērumā norādīto personas dati būtu jāapstrādā tikai tad, ja apstrādes nolūku nav iespējams pienācīgi sasniegt citiem līdzekļiem [..]. Pilsonības un migrācijas lietu pārvaldei atbilstoši Ministru kabineta 2006.gada 3.oktobra noteikumos Nr.811 “Pilsonības un migrācijas lietu pārvaldes nolikums” 2.1.apakšpunktā noteiktajam ir funkcija īstenot valsts migrācijas un patvēruma politiku. Lai īstenotu minēto funkciju, Pārvaldei saskaņā ar minēto noteikumu 3.2.apakšpunktā noteikto ir uzdevums analizēt procesus, kas saistīti ar migrāciju, patvēruma meklēšanu, personu tiesiskā statusa noteikšanu, iedzīvotāju uzskaiti un personu nodrošināšanu ar personu apliecinošiem un ceļošanas dokumentiem, veikt pētījumus minētajās jomās un piedalīties tajos, savukārt minēto noteikumu 3.13. apakšpunkts nosaka uzdevumu veikt citos tiesību aktos noteiktos uzdevumus migrācijas, patvēruma meklēšanas, personu tiesiskā statusa noteikšanas un iedzīvotāju uzskaites jomā, kā arī personu nodrošināšanā ar personu apliecinošiem un ceļošanas dokumentiem. Valsts robežsardzes likums nosaka Valsts robežsardzes tiesisko statusu, funkcijas un uzdevumus, kā arī robežsargu pienākumus un tiesības. Atbilstoši Valsts robežsardzes likuma 5.panta pirmās daļas 6.punktā noteiktajam Valsts robežsardzes uzdevums ir kontrolēt, kā tiek ievēroti noteikumi par ārzemnieku ieceļošanu, uzturēšanos, nodarbinātību, izceļošanu un tranzītu, un, atbilstoši minētā likuma 5.panta otrajā daļā noteiktajam, pilda arī citus normatīvajos aktos noteiktos uzdevumus. Valsts robežsardzes uzdevumus savukārt patvēruma jomā nosaka Patvēruma likums.  Ņemot vērā minēto, īpašo datu iegūšana un apstrāde ir pamatota, jo nepieciešama kompetento iestāžu tiesību aktos noteikto uzdevumu un funkciju veikšanai:- starptautiskās aizsardzības saņemšana, ievērojot Patvēruma likuma 37. - 44.pantā noteiktos nosacījumus tās piešķiršanai, tādējādi izriet no personas individuālajiem apstākļiem izcelsmes valstī, kur tikušas apdraudētas personas tiesības un pamatbrīvības, jo pret personu vērstās vajāšanas vai smaga kaitējuma darbības ir tieši saistītas ar personas rases vai etnisko piederību, reliģisko piederību vai politiskajiem uzskatiem, piederību pie noteiktas sociālās grupas, kā arī gadījumā, ja personai piespriests nāvessods, draud spīdzināšana, necilvēcīga vai pazemojoša attieksme pret viņu vai arī necilvēcīga vai pazemojoša sodīšana, pastāv smagi un individuāli draudi viņa dzīvībai vai veselībai plaši izplatītas vardarbības dēļ starptautisku vai iekšēju bruņotu konfliktu gadījumā; - patvēruma procedūrā atbildīgajām iestādēm informāciju par patvēruma meklētāja personīgo pieredzi un individuālajiem lietas apstākļiem ir iespējams iegūt tikai no paša patvēruma meklētāja, tādēļ nepastāv citi alternatīvi avoti šādas informācijas iegūšanai;- patvēruma procedūrā iesaistītās institūcijas nav tiesīgas pieprasīt informāciju no patvēruma meklētāja izcelsmes valsts iestādēm (kas var būt vajātāji vai smaga kaitējuma nodarītāji), jo tas var atklāt vajātās personas atrašanās vietu, turklāt radīt apdraudējumu vajātās personas ģimenei izcelsmes valstī;- patvēruma procedūrā iegūtie īpašie dati tiek izmantoti tikai iesnieguma izvērtēšanai pēc būtības, tie netiek izmantoti kādiem citiem, ar lietas izvērtēšanu pēc būtības nesaistītiem mērķiem.  Ņemot vērā minēto, patvēruma procedūras specifikas dēļ patvēruma meklētājiem tiek uzdoti jautājumi par tēmām, kas skar īpašo kategoriju personas datus, un attiecīgās ziņas tiek iekļautas Reģistrā.  Saskaņā ar Vispārīgās datu aizsardzības regulas 5.panta 1.punktā noteikto personas datu apstrādē tiek ievēroti šādi principi: personas dati tiek apstrādāti likumīgi, godprātīgi un datu subjektam pārredzamā veidā; dati tiek vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavienojamā veidā; ir adekvāti, atbilstīgi un ietver tikai to, kas nepieciešams apstrādes nolūkos; ir precīzi un, ja vajadzīgs, atjaunināti; tiek glabāti veidā, kas pieļauj datu subjektu identifikāciju ne ilgāk kā nepieciešams nolūkiem, kādos attiecīgos personas datus apstrādā; personas datus var glabāt ilgāk, ciktāl personas datus apstrādās tikai arhivēšanas nolūkos [..] vai statistikas nolūkos; tiek apstrādāti tādā veidā, lai tiktu nodrošināta atbilstoša datu drošība. Piekļuve Reģistram tiek nodrošināta tikai patvēruma procedūrā iesaistīto institūciju autorizētiem darbiniekiem, pamatojoties uz noslēgtu vienošanos starp konkrēto institūciju un Pilsonības un migrācijas lietu pārvaldes priekšnieku, turklāt katram no autorizētajiem lietotājiem tiek piešķirts viņa funkcijām atbilstošs piekļuves tiesību apjoms. Autorizētajam lietotājam var noteikt piekļuves ierobežojumus, piemēram, ļaujot pārbaudīt identitātes datus, bet liedzot piekļuvi Reģistrā ziņām, kas iegūtas, veicot pārrunas un sākotnējo interviju, ja pienākumu izpildei piekļuve šai informācijai nav nepieciešama. Vienlaikus detalizētākās informācijas iekļaušana Reģistrā nodrošinās, tai skaitā, iespēju elektroniski uzkrāt un atlasīt datus, tādējādi samazinot regulāro statistikas pārskatu sagatavošanai nepieciešamo laiku, kvalitatīvus statistikas datus, kas atbilstoši Eiropas Savienības normatīvajam regulējumam patvēruma jomā iesaistītajām nacionālajām institūcijām regulāri ir jāsniedz: - ANO Augstā komisāra bēgļu jautājumos (UNHCR) birojam atbilstoši šīs starptautiskās organizācijas mandātā noteiktajam;- Eiropas Patvēruma atbalsta birojam (EASO) saskaņā ar Eiropas Parlamenta un Padomes Regulā (ES) Nr.439/2010 (2010.gada 19.maijs), ar ko izveido Eiropas Patvēruma atbalsta biroju noteikto;- Eiropas Robežu un krasta apsardzes aģentūrai (FRONTEX) saskaņā ar Eiropas Parlamenta un Padomes Regulā (ES) 2019/1896 (2019.gada 13. novembris) par Eiropas Robežu un krasta apsardzi un ar ko atceļ Regulas (ES) Nr. 1052/2013 un (ES) 2016/1624 noteikto;- Eiropas Savienības Statistikas birojam (EUROSTAT) saskaņā ar Eiropas Parlamenta un Padomes Regulu (EK) Nr.862/2007 (2007.gada 11.jūlijs) par Kopienas statistiku attiecībā uz starptautisko aizsardzību, kā arī lai atceltu Padomes Regulu (EEK) Nr311/76 attiecībā uz statistikas vākšanu par ārvalstu darba ņēmējiem, kā arī Eiropas Parlamenta un Padomes Regulu (ES) 2020/851 (2020.gada 18.jūnijs), ar ko groza Regulu (EK) Nr.862/2007 par Kopienu statistiku attiecībā uz migrāciju un starptautisko aizsardzību. Statistikas apkopošanas nolūkiem no Reģistra tiek izmantoti tikai anonimizēti dati, kas neļauj identificēt konkrētu fizisko personu. Savukārt atbilstoši Patvēruma likuma 5.pantā noteiktajam patvēruma procedūrā iesaistīto institūciju darbiniekiem nav tiesību izpaust informāciju par patvēruma meklētāju, arī par iesnieguma iesniegšanas faktu, izņemot gadījumus, kad patvēruma meklētājs tam rakstveidā piekritis vai informāciju savas kompetences ietvaros pieprasījusi valsts vai pašvaldības institūcija. Par informācijas izpaušanu darbinieks saucams pie disciplinārās atbildības, administratīvās atbildības vai kriminālatbildības. Atbilstoši Vispārīgās datu aizsardzības regulas 13.pantam – ja datu subjekta datus vāc no datu subjekta, pārzinis datu iegūšanas laikā datu subjektam sniedz šādu informāciju: pārziņa pārstāvja identitāte un kontaktinformācija, apstrādes nolūki, kam paredzēti personas dati, kā arī apstrādes juridiskais pamats. Tādējādi Reģistra lietotāji – Valsts robežsardzes un Pilsonības un migrācijas lietu pārvaldes amatpersonas pirms ziņu iegūšanas un iekļaušanas Reģistrā patvēruma meklētājam sniedz informāciju par:- savu identitāti, institūciju, kuru pārstāv, un tās kompetenci patvēruma procedūrā;- datu iegūšanas pamatojumu un nozīmi patvēruma procedūrā;- informāciju par patvēruma meklētāja tiesībām un pienākumiem patvēruma procedūrā, tai skaitā tiesībāmpatvēruma procedūras gaitā lūgt precizēt vai labot datus, kas attiecas uz viņa patvēruma iesniegumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Pilsonības un migrācijas lietu pārvalde, Valsts robežsardze |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kopš 1998. gada 1. janvāra līdz 2020. gada 31. decembrim patvērumu Latvijā ir pieprasījušas 3014 personas. Bēgļa statuss piešķirts 225 personām, bet alternatīvais statuss - 569 personām. Patvēruma meklētāju skaita izmaiņas ir saistītas ar notikumiem pasaulē, kurus paredzēt nav iespējams, līdz ar to nav iespējams prognozēt personu skaitu, kuras Latvijā varētu pieprasīt patvērumu turpmāk. Norādāms, ka Projekts minēto personu grupu tiešā veidā neietekmē.  |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām tiesiskais regulējums tiesību, pienākumu un veicamo darbību apjomu nemaina. Savukārt virzība uz patvēruma procedūras digitalizāciju samazina administratīvo slogu atbildīgajām iestādēm, jo būtiski tiek samazināta nepieciešamība pārsūtīt dokumentus un pierādījumus patvēruma lietās. Informācijas ievade tiešsaistē ļauj paātrināt patvēruma procedūru, jo ziņas par patvēruma pieprasīšanas faktu, lietā pieņemtajiem lēmumiem nekavējoties tiek ievadītas Reģistrā un patvēruma procedūrā iesaistītajām institūcijām par to tiek nosūtīts sistēmas paziņojums, lai tās nekavējoties var uzsākt turpmākās nepieciešamās procesuālās darbības atbilstoši kompetencei.  |
| 3. | Administratīvo izmaksu monetārs novērtējums | Administratīvās izmaksas patvēruma meklētājiem noteikumu projekts neietekmēs.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4.apakšpunktam budžeta apakšprogrammā 11.01.00 “Pilsonības un migrācijas lietu pārvalde” pēc projekta “Migrācijas un patvēruma atbalstošo informācijas sistēmu un saistīto procesu pilnveidošana un attīstība” pabeigšanas un sistēmas nodošanas ekspluatācijā tiks sagatavots papildu finansējuma pieprasījums Patvēruma, migrācijas un integrācijas fonda (AMIF) Projekta ietvaros pilnveidotās VMIS funkcionalitātes  pieejamības un darbības 24/7 režīmā nodrošināšanai 94 763, - *euro* apmērā ik gadu no 2021.gada. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv/) sadaļā “Sabiedrības līdzdalība”. |
| 3. | Sabiedrības līdzdalības rezultāti |  Sadaļa tiks precizēta. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Valsts robežsardze |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs S.Ģirģens

Vīza:

valsts sekretārs D.Trofimovs

L.Geidāne 67219498

ligita.geidane@pmlp.gov.lv

I.Vorpa 67219514

ina.vorpa@pmlp.gov.lv